CELEX: 52015JC0027
Language: sl
Date: 2015-07-01
Title: Skupni predlog UREDBA SVETA o spremembi Uredbe (EU) št. 204/2011 o omejevalnih ukrepih glede na razmere v Libiji

EVROPSKA KOMISIJA
            Bruselj, 1.7.2015
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Skupni predlog
            UREDBA SVETA
            o spremembi Uredbe (EU) št. 204/2011 o omejevalnih ukrepih glede na razmere v Libiji
            
               
         
         
            
               OBRAZLOŽITVENI MEMORANDUM
            
            
               (1)Svet je 2. marca 2011 sprejel Uredbo (EU) št. 204/2011 o omejevalnih ukrepih glede na razmere v Libiji, da bi uveljavil ukrepe iz Sklepa 2011/137/SZVP z dne 28. februarja 2011. 
            
            
               (2)Sklep Sveta (SZVP) XXX/2015 je zaključil pregled seznama oseb in subjektov iz prilog II in IV k Sklepu 2011/137/SZVP. Na podlagi navedenega sklepa se omejevalni ukrepi iz Sklepa 2011/137/CFSP, kot je bil spremenjen, uvedejo v nov pravni instrument. Uredba 204/2011 se spreminja, da bi se upoštevali pomembni elementi Sklepa (SZVP) XXX/2015.
            
            
               (3)Za izvajanje te spremembe je potrebno nadaljnje ukrepanje Unije.
            
            
               (4)Visoki predstavnik Unije za zunanje zadeve in varnostno politiko ter Evropska komisija bi zato morala predlagati, da se Uredba (ES) št. 204/2011 ustrezno spremeni.
            
            
               2015/0143 (NLE)
            
            
               Skupni predlog
            
            
               UREDBA SVETA
            
            
               o spremembi Uredbe (EU) št. 204/2011 o omejevalnih ukrepih glede na razmere v Libiji
            
            
               SVET EVROPSKE UNIJE JE -
            
            
               ob upoštevanju Pogodbe o delovanju Evropske unije in zlasti člena 215 Pogodbe,
            
            
               ob upoštevanju Sklepa Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji
                  1
               ,
            
            
               ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije,
            
            
               ob upoštevanju naslednjega:
            
            
               (1)Uredba Sveta (EU) št. 204/2011
                  2
                uveljavlja nekatere ukrepe, določene v Sklepu 2011/137/SZVP.
            
            
               (2)Sklep Sveta (SZVP) XXX/2015 je zaključil pregled seznama oseb in subjektov iz prilog II in IV k Sklepu 2011/137/SZVP. Na podlagi navedenega sklepa se omejevalni ukrepi iz Sklepa 2011/137/CFSP, kot je bil spremenjen, uvedejo v nov pravni instrument. Potrebna je tehnična sprememba Uredbe 204/2011 za njeno uskladitev z s Sklepom Sveta (CFSP) XXX/2015. 
            
            
               (3)Ta sprememba spada na področje uporabe Pogodbe o delovanju Evropske unije, zato je za njeno izvajanje potreben regulativni ukrep na ravni Unije predvsem zaradi zagotovitve, da jo bodo gospodarski subjekti v vseh državah članicah enotno uporabljali.
            
            
               (4)Uredbo (EU) št. 204/2011 bi bilo zato treba ustrezno spremeniti. 
            
            
         
         
            
               SPREJEL NASLEDNJO UREDBO:
            
            
               Člen 1
            
            
               Uredba (EU) št. 204/2011 se spremeni:
            
            
            
               (1)V členu 3(2) se besedilo točke (c) nadomesti z naslednjim:
            
            
            
            
               „(c) za zagotavljanje tehnične pomoči, financiranja in finančne pomoči v zvezi z 
            
            
               (i) 
                     vojaško opremo, vključno z orožjem in z njim povezanim materialom, ki ne sodijo na področje uporabe odstavka (b), namenjeno izključno za pomoč libijskim organom pri zagotavljanju varnosti ali razoroževanju, kar vnaprej Odbor za sankcije;  
            
            
               (ii) 
                     vojaško opremo, ki ni smrtonosna, namenjeno izključno za pomoč libijskim organom pri zagotavljanju varnosti ali razoroževanju;“
            
            
               Člen 2
            
            
               (2)
                     V členu 8(1) se uvodni stavek nadomesti z naslednjim:
            
            
               „Pristojni organi držav članic iz Priloge IV lahko ne glede na člen 5 v zvezi z osebami, subjekti ali organi iz prilog II in VI dovolijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:“
            
            
               (3)
                     Člen 8(1)(c) se nadomesti z naslednjim:
            
            
            
               „(c) 
                     zastavna pravica ali sodba ni v korist oseb, subjektov ali organov iz priloge II ali III;
            
            
               (4)
                     Člen 8(2)(c) se nadomesti z naslednjim: 
            
            
            
               „(c) 
                     sklep ni v korist fizičnih ali pranih oseb, subjektov ali organov iz priloge II ali III;
            
            
         
         
            
               (5)
                     Člen 8b(2)(a) se nadomesti z naslednjim:
            
            
               „(a)
                     zadevni pristojni organ je ugotovil, da plačilo ne pomeni kršitve člena 5(2); “
            
            
            
               Člen 3
            
            
               Ta uredba začne veljati dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 58, 3.3.2011, str. 53.
               
               
                  
                     (2)
                  
                        Uredba Sveta (EU) št. 204/2011 z dne 2. marca 2011 o omejevalnih ukrepih glede na razmere v Libiji (UL L 58, 3.3.2011, str. 1).